recursal/SuperWikiNEXT-32B huggingface dataset:
**Liou Chen Kuang** merupakan ahli politik Malaysia dan juga ahli perniagaan  berketurunan Cina Malaysia dari Machap Baru, Melaka. Beliau merupakan ahli Parti Tindakan Demokratik (DAP) dan juga merupakan calon parti yang tewas dalam Pilihanraya Kecil Machap 2007. Dalam pilihanraya 2004, mendiang Datuk Wira Poh Ah Tiam daripada Barisan Nasional (BN) telah menewaskan beliau dengan majoriti 4,562 undi.

Di sebalik kekalahan tersebut, pada 30 Mac 2007, DAP teah mengumumkan bahawa Liou akan kembali bertnding bagi pihak parti berkenaan dalam Pilihanraya Kecil Machap 2007 disebabkan "pengetahuan beliau mengenai hal ehwal tempatan", sokongan akar umbi, dan kesediaan beliau "untuk berkhidmat dengan para pengundi Machap".

Rujukan
-------

1. ↑  Tan, M. (2007-03-31). "DAP fields same candidate". thestar.com.my. Dicapai pada 2007-04-02.
2. ↑  "Nominee Details for the state assembly - MACHAP". pilihanraya.com.my. Dicapai pada 2007-04-02.[*pautan mati kekal*]
3. ↑  "DAP's Liou to vie for Machap again (subscription required)". malaysiakini.com. 2007-03-30. Dicapai pada 2007-04-02. Check date values in: `|date=` (bantuan)

|  |  |
| --- | --- |
| Ikon tunas | Rencana berkaitan Malaysia ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Letusan bibir-gigi tak bersuara** (IPA: [p̪͡f]) ialah sejenis konsonan jarang yang disedut seperti letupan bibir-gigi [p̪], lalu dilepaskan sebagai geseran bibir-gigi tak bersuara [f].

Konsonan letusan ini terdapat dalam bahasa Tsonga (loghat XiNkuna), misalnya: [tiɱp̪͡fuβu] "badak-badak air" dan [ɱp̪͡fʰuka] "jarak" (berhembusan) (bandingkan [ɱfutsu] "kura-kura", yang menunjukkan letupannya tiada selitan), di samping juga letusan bibir-gigi bersuara, [b̪͡v], seperti [ʃileb̪͡vu] "dagu". Loghat ini tiada geseran bibir-gigi tak bersuara [f], sebaliknya ada geseran dwibibir tak bersuara, seperti [ɸu] "selesai"; tetapi adanya kedua-dua geseran bibir bersuara [β] dan [v].

Bahasa Jerman juga ada bunyi yang serupa ini, misalnya dalam perkataan *Pfeffer* [ˈp͡fɛfˑɐ] "lada" atau *Apfel* [ˈapˑ͡fl̩] "epal". (Kepanjangan konsonan boleh diduga dari kepanjangan vokal sebelumnya dalam bahasa Jerman Baku, oleh itu ini bukan ciri-ciri fonemik; apatah lagi, /p͡f/ hanya terdapat di awal perkataan dan selepas vokal pendek.) Ini berbeza dengan letusan bibir-gigi sebenar kerana kerana bermula dengan hentian "dwibibir-gigi" (bibir atas menyentuh bibir bawah yang menyentuh gigi atas), namun bibir bawah menguncup sedikit untuk bergeser. Bunyi "letusan bibir-gigi tak bersuara palsu" sebegini juga didapati dalam bahasa Catalonia, contoh: *capficar* [kəp͡fiˈka] "risau akan".

| * l
* b
* s
Konsonan |
| --- |
| Senarai · Jadual |
| 

| Daerah → | Bibir | Koronal | Dorsal | Laringal |
| --- | --- | --- | --- | --- |
| Cara ↓ | Dwi­bibir | Bibir ­gigi | Lidah ­bibir | Gigi | Gusi | Belaka­ng gusi | Gelung­an | Lelangit ­keras | Lelangit ­lembut | Anak tekak | Farinks­Epiglotis | Glotis |
| Sengauan | m̥ | m |  | ɱ |  | n̼ |  |  | n̥ | n |  |  | ɳ̊ | ɳ | ɲ̊ | ɲ | ŋ̊ | ŋ |  | ɴ |  |  |  |  |
| Hentian/letupan | p | b | p̪ | b̪ | t̼ | d̼ |  |  | t | d |  |  | ʈ | ɖ | c | ɟ | k | ɡ | q | ɢ | ʡ |  | ʔ |  |
| Letusan desis |  |  |  |  |  |  |  |  | ts | dz | t̠ʃ | d̠ʒ | ʈʂ | ɖʐ | tɕ | dʑ |  |  |  |  |  |  |  |  |
| Letusan tak desis | pɸ | bβ | p̪f | b̪v |  |  | t̪θ | d̪ð | tɹ̝̊ | dɹ̝ | t̠ɹ̠̊˔ | d̠ɹ̠˔ |  |  | cç | ɟʝ | kx | ɡɣ | qχ | ɢʁ |  | ʡʢ | ʔh |  |
| Geseran desis |  |  |  |  |  |  |  |  | s | z | ʃ | ʒ | ʂ | ʐ | ɕ | ʑ |  |  |  |  |  |  |  |  |
| Geseran tak desis | ɸ | β | f | v | θ̼ | ð̼ | θ | ð | θ̠ | ð̠ | ɹ̠̊˔ | ɹ̠˔ |  | ɻ˔ | ç | ʝ | x | ɣ | χ | ʁ | ħ | ʕ | h | ɦ |
| Malaran tak bergeser |  |  |  | ʋ |  |  |  |  |  | ɹ |  |  |  | ɻ |  | j |  | ɰ |  |  |  |  |  | ʔ̞ |
| Tamparan |  | ⱱ̟ |  | ⱱ |  | ɾ̼ |  |  | ɾ̥ | ɾ |  |  | ɽ̊ | ɽ |  |  |  |  |  | ɢ̆ |  | ʡ̆ |  |  |
| Getaran | ʙ̥ | ʙ |  |  |  |  |  |  | r̥ | r |  |  | ɽ̊r̥ | ɽr |  |  |  |  | ʀ̥ | ʀ | ʜ | ʢ |  |  |
| Sisian letus |  |  |  |  |  |  |  |  | tɬ | dɮ |  |  | ʈɭ̊˔ | ɖɭ˔ | cʎ̝̊ | ɟʎ̝ | kʟ̝̊ | ɡʟ̝ |  |  |  |  |  |  |
| Sisian geser |  |  |  |  |  |  |  |  | ɬ | ɮ |  |  | ɭ̊˔ | ɭ˔ | ʎ̝̊ | ʎ̝ | ʟ̝̊ | ʟ̝ |  |  |  |  |  |  |
| Sisian malar |  |  |  |  |  |  |  |  |  | l |  |  |  | ɭ |  | ʎ |  | ʟ |  | ʟ̠ |  |  |  |  |
| Sisian tampar |  |  |  |  |  |  |  |  | ɺ̥ | ɺ |  |  | ɭ̥̆ | ɭ̆ |  | ʎ̆ |  | ʟ̆ |  |  |  |  |  |  |

 |
| Lihat juga IPA · Vokal |
Bahagian sisi burung dewasa menunjukkan ciri-ciri leher berbentuk "S"
 *Cygnus atratus*
**Joyinah hitam** atau **burung angsa hitam** (***Cygnus atratus***) merupakan sejenis burung air besar yang banyak membiak di wilayah tenggara dan barat daya Australia. Spesis ini diburu sehingga pupus di New Zealand, sebelum diperkenalkan semula. Di Australia, burung ini merupakan kumpulan yang berpindah randah, dengan corak migrasi yang mengikut keadaan cuaca. Joyinah Hitam adalah sejenis burung besar dengan kebanyakan bulunya adalah berwarna hitam dan berparuh merah. Ia adalah sejenis burung yang kekal dengan satu pasangan dan berkongsi tugas mengeram dan menjaga anak.

Burung dewasa berukuran besar, dengan panjang mencapai 130cm. Seluruh bulu-bulunya berwarna hitam dengan perkecualian bulu sayap yang berwarna putih, paruh berwarna merah dengan garis putih diujungnya dan kaki berwarna abu-abu. Angsa Hitam mempunyai leher yang sangat panjang dan membentuk huruf *"S"*. Burung betina serupa dan berukuran lebih kecil dari burung jantan. Anak angsa mempunyai bulu berwarna kelabu. 

Populasi Angsa Hitam tersebar di pesisir Australia bagian selatan, tenggara dan di Tasmania. Spesies ini banyak ditemukan berkelompok di tasik dan tanah basah di Australia bahagian selatan. Tidak seperti burung air lainnya, Angsa Hitam tidak berpindah dan menetap di tempat di mana mereka menetas.

Hampir semua Angsa Hitam adalah spesies monogami. Kedua induk bersama-sama membesarkan anak angsa dan bersarang di tengah-tengah tasik yang cetek. Makanannya terdiri dari tumbuh-tumbuhan air.

Angsa Hitam pertama kali ditemukan oleh Willem de Vlamingh pada tahun 1697 di Australia bagian barat. Penemuan spesies ini menyebabkan minat yang besar di kalangan orang Eropah, yang pada ketika itu berpendapat bahawa semua angsa berwarna putih.

Angsa Hitam adalah lambang rasmi daerah Australia Barat. Spesies ini dilindungi oleh pemerintah Australia dan dinilai sebagai berisiko rendah di dalam IUCN Red List.

Rujukan
-------

1. ↑  BirdLife International (2009) *Cygnus atratus* di: IUCN 2009. *IUCN Red List of Threatened Species*. Version 2009.2. www.iucnredlist.org Diterima pada 2010-02-15.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan: ***Joyinah Hitam***. |

* Black Swan videos, photos & sounds Diarkibkan 2015-12-28 di Wayback Machine on the Internet Bird Collection
* (Inggeris) BirdLife Species Factsheet
* (Inggeris) IUCN Red List

|  |  |
| --- | --- |
| Pengenalpastian takson | 
* Wd: Q131044
* ADW: Cygnus\_atratus
* Avibase: 46B54DB1D4CF50D3
* BOLD: 78671
* eBird: blkswa
* EoL: 45515904
* Fauna Europaea: 96469
* Fossilworks: 143783
* GBIF: 2498344
* iNaturalist: 6914
* IRMNG: 11127404
* ITIS: 553906
* IUCN: 22679843
* NCBI: 8868
* NZOR: 45f36e6e-10d8-4ecb-ab72-857108bbf6b0
* WoRMS: 225915
* Xeno-canto: Cygnus-atratus

 |
Seekor kambing Pygora di Oregon Zoo
**Kambing Pygora** merupakan baka kambing bulu yang berasal daripada pengacukan kambing pigmi NPGA dengan kambing Angora putih AAGBA. Kambing Pygora menghasilkan tiga jenis bulu yang berbeza.

Sejarah
-------

Kambing Pygora dicipta dengan tujuan tertentu oleh Katharine Jorgensen dari Oregon City, Oregon. Pada 1987, Pygora Breeders Association ditubuhkan di Amerika Syarikat untuk mendaftarkan dan mempromosikan kambing Pygora. Kini, kambing Pygora terdaftar tidak boleh melebihi 75% baka kambing Angora terdaftar AAGBA atau 75% baka Pigmi terdaftar NPGA.

Piawaian baka
-------------

Kacukan Pigmi-Angora generasi pertama (F1) tidak dikira Pygora sejati, tetapi ia boleh dibiakbakakan dengan kambing Pygora, kacukan F1, ataupun kambing Pigmi atau Angora jati untuk memperoleh kambing Pygora sebenar. Cara ini boleh diteruskan dengan mengekalkan integriti baka asalkan kambingnya tidak melebihi 75% keturunan Pigmi atau Angora.

Ciri-ciri
---------

Kambing Pygora mampu hidup selama 12–14 tahun. Umumnya ia diternak untuk bulunya, tetapi juga dijadikan bahan pertunjukan. Berat seekor kambing Pygora yang sihat bergantung pada jantina dan umurnya. Kebanyakan anak kambing berberat 5 paun (2.3 kg) ketika lahir; kambing betina mencatat 65–75 paun (29–34 kg) sementara kambing jantan pula 75–95 paun (34–43 kg). Bulu Pygora sering digunakan oleh seniman untuk memintal, menspindel, mengait, mengkrusye, menganyam, menjahit dewangga, dan lain-lain seni gentian. Bulu Pygora juga umum digunakan untuk membuat pakaian. Pygoras juga boleh diperah susunya sebanyak seliter sehari.

Kambing Pygora berdaftar mampu menghasilkan bulu seakan kasymir (Type-C), bulu seakan mohair (Type-A), ataupun gabungan kedua-duanya (Type-B). Bulu Type-A terdiri daripada kain berjuntai gulung-gulung yang tumbuh sepanjang 6 inci (150 mm) ke atas puratanya dengan diameternya jarang melebihi 28 mikrometer. Kain bulu Type-B panjangnya antara 3 ke 3–6 inci (76–152 mm) dengan diameter jarang-jarang melebihi 24 µm. Bulu Type-C pula sangat halus, iaitu kira-kira 1–3 inci (25–76 mm) dengan diameter kurang daripada 18.5 µm. Bulu Pygora ada pelbagai warnanya, baik putih, merah, coklat, hitam, kelabu mahupun bercampur.

Rujukan
-------

1. 1 2 3  Janet Dohner (2001), *The Encyclopedia of Historic and Endangered Livestock and Poultry Breeds*, Yale University Press, m/s. 40–41, ISBN 978-0-300-13813-9
2. ↑  Cheryl Kimball (15 December 2009), *The Field Guide to Goats*, Voyageur Press, m/s. 96, ISBN 978-1-61673-218-9

Pautan luar
-----------

* Pygora Breeders Association
Pakaian askar *mousquetaire* tahun 1725
**Mousquetaires de la garde** ("Askar Senapang Lantak Pengawal [Diraja]") merupakan barisan petempur utama dalam angkatan yang mengawal kerabat diraja Perancis; askar-askar dalam barisan ini terutamanya menjaga keberadaan Raja Perancis semasa baginda berangkat mencemar duli di luar persemayaman atau pekarangan istana baginda. Askar-askar yang ditugaskan dalam angkatan ini merupakan antara pahlawan paling disegani selama zaman pemerintahan beraja Perancis.

Barisan ini ditubuhkan pada 1622 oleh Raja Louis XIII yang melengkapkan seberapa askar berkuda baginda dengan senjata senapang lantak (Perancis: *mousquet*code: fr is deprecated ).. Keanggotaan barisan ini lazimnya terhad kepada golongan bangsawan sahaja.

Ia dibubarkan di bawah pemerintahan Raja Louis XVI pada tahun 1776 atas sebab mengurangkan perbelanjaan negara namun dipulihkan semula tahun 1789. Ia dibubarka sepenuhnya tidak lama selepas Revolusi Perancis pada 1 Januari 1816.

Lihat juga
----------

* *Garde du Corps* dan *Gardes suisses*, barisan pengawal diraja dalam pekarangan istana Perancis

Rujukan
-------

1. ↑  "La Première Compagnie des Mousquetaires du Roi" (dalam bahasa Perancis). Diarkibkan daripada yang asal pada 2017-11-16. Dicapai pada 2020-03-30. Cite has empty unknown parameter: `|4=` (bantuan)
2. ↑  "Les "vrais" mousquetaires" (dalam bahasa Perancis). Cite has empty unknown parameter: `|1=` (bantuan)
**Kuih siput** merupakan sejenis kuih yang dibuat daripada tepung gandum, tepung ubi dan marjerin. Ia kemudian dicampur rempah dan dibentuk siput dengan menggunakan acuan sebelum digoreng dengan minyak masak menggunakan api serdahana perlahan sehinga ia kekuningan dan di angkat, sedia untuk dihidangkan. Sekiranya api terlalu perlahan, adunan tersebut mungkin akan menyerap minyak dan tidak garing. Keadaan ini dikenali sebagai *kembang minyak*.

Kuih Siput merupakan sejenis kuih yang menjadi kebiasaan untuk dihidangkan pada perayaan seperti hari raya Aidil Fitri.

Asal
----

Nama
----

Kuih siput digelar sedemikian kerana bentuknya yang menyerupai cangkerang siput. Warnanya adalah kuning keemasan.

Penyebaran
----------

Kuih siput banyak dibuat dan dijual di Malaysia. Ia biasanya banyak pada musim hari perayaan Aidil Fitri, dan tidak dijual secara harian. Pada musim perayaan, kuih siput tidak perlu ditempah lebih awal.

Dalam budaya popular
--------------------

Kuih siput kurang diminati kecuali pada hari perayaan.

Lihat juga
----------

Resepi
------

### Bahan-Bahan:

1. 1 kilogram tepung gandum
2. 50g jintan manis
3. 2 ulas bawang besar
4. 2 ulas cili kering
5. sedikit ikan bilis
6. 1 senduk margerin (dicairkan dlm periuk)
7. Udang kering agak2 la ya...
8. Daun kari (dihiris halus, lagi banyak lagi sedap)
9. garam secukup rasa (garam bukit)
10. gula sedikit sahaja

### Cara membuatnya

Kisarkan campuran udang, bawang, lada. Kemudian masukkan kesemua bahan tadi kecuali margerin.

Gaul hingga semuanya sebati barulah dicampurkan margerin tadi. Uli adunan tersebut sehingga ia menjadi doh yang lembut. 

Cubit sedikit dan gelekan pada acuan kuih siput hingga terbentuk seperti siput, buat hingga tepung habis. 

Panaskan minyak dan goreng hingga kuning.

Rujukan
-------

Pautan luar
-----------

* Resepi Kuih Siput Diarkibkan 2008-10-29 di Wayback Machine
***Mr Vampire*** ialah sebuah filem komedi seram Hong Kong arahan Ricky Lui dan diterbitkan oleh Sammo Hung.

Sinopsis
--------

Paderi Kau (Lam Ching Ying) sedang terlibat dalam melakukan pengebumian semula untuk orang kaya yang mati. Bersama dengan pengikutnya yang kurang pintar Man Choi (Ricky Hui) dan Tsau Tsang (Chin Siu Ho), Kau mendapati bahawa mayat itu masih keras dan kelihatannya masih hidup. Mereka cuba untuk mencegah mayat itu dari bangun tetapi mereka gagal dan mayat telah menjadi seorang Jiang Shi (hantu pocong).

Hantu pocong ini mengamok dan membunuh banyak orang. Kau memimpin para pengikutnya pada suatu percubaan yang berani untuk memusnahkan hantu pocong itu. Man Choi diserang oleh hantu pocong sekali lagi dan hampir bertukar menjadi salah seorangnya selepas dijangkiti oleh penyakit hantu pocong itu. Sementara itu, Tsau Tsang digoda oleh seorang hantu wanita dan nyawanya hampir diambil. Kau mempunyai waktu yang susah untuk menguruskan masalah pengikutnya dan mengakhiri kekacauan hantu pocong.

Lakonan
-------

* Lam Ching Ying sebagai Paderi Gau
* Ricky Hui sebagai Man Choi
* Chin Siu Ho sebagai Chau sang
* Yuen Wah sebagai hantu pocong Yan
* Moon Lee sebagai Yan Ting Ting
* Billy Lau sebagai ketua polis
* Wong Siu Fung sebagai hantu wanita
* Wong Hup sebagai Master Yan
* Anthony Chan Yau sebagai Paderi Say Muk
* Wu Ma (cameo) sebagai majikan kedai beras
* Tin Kai Man (cameo) sebagai anak lelaki majikan kedai beras

Tayangan
--------

Secara besarnya berjaya pada waktu itu, di rumah dan sebagai kegemaran filem cult dengan para peminat luar negeri pada pawagam Hong Kong, *Mr. Vampire* ada empat sequels, mengilhamkan beberapa filem parodi dan homage, dan melancarkan watak lewat Lam Ching Ying pada "One-Eyebrow Priest", unibrowed Taoist exorcist dia akan menggambarkan bukan hanya dalam *Mr. Vampire* sequels tetapi banyak filem yang lain, tidak semestinya berkaitan.

Anugerah
--------

Pada Anuerah Filem Hong Kong 1986, Melody Bank memenangi suatu anugerah untuk Best Original Film Score. Filem ini dinominasikan untuk 11 anugerah yang lain di anugerah filem Hong Kong: Best Picture, Best Screenplay (Barry Wong dan Roy Szeto), Pengarah Terbaik (Ricky Lau), Best Cinematography (Peter Ngor), Best Action Choreography, Best Art Direction (Sai Lok Lam), Best Film Editing (Peter Cheung), Best New Performer (Billy Lau), Best Original Film Song (the song Gwai San Neung, or "Ghost Bride"), dan dua nominasi Best Supporting Actor (Billy Lau dan Lam Ching Ying).

Pautan luar
-----------

* *Mr. Vampire*  di Pangkalan Data Filem Internet (IMDb)
* *Mr. Vampire* di Allmovie
**KD Kerambit** merupakan kapal perang tentera laut Malaysia jenis kapal peronda kelas "Kris" yang sentiasa bersedia mempertahankan negara Malaysia. KD Kerambit memenuhi keperluan pertahanan laut Malaysia dari kapal-kapal musuh. 

KD Kerambit merupakan kapal peronda yang bertempat di Skuadron 31, Sandakan, Sabah.
KD Kerambit (43) merupakan kapal peronda yang dibina oleh Vosper Ltd. di Portsmouth, England. Ia dibina pada 28 Julai 1967, dan dibeli pada 1965. Ia mampu membawa 22 orang anak kapal.

Ia kemudiannya diserahkan kepada Agensi Penguatkuasaan Laut Malaysia pada 27 Jun 2006.

Kapal lain dalam kelas yang sama dengan KD Kerambit adalah KD Kris, KD Sundang, KD Badek, KD Renchong, KD Tombak, KD 1967, KD Lembing, KD Serampang, KD Panah, KD Kerambit, KD Beladau, KD Kelewang, KD Rentaka, KD Sri Perlis, dan KD Sri Johor.

Kapal dalam kelas "Kris" memiliki seseran 96 tan piwaian, 109 tan muatan penuh. Ia sepanjang 31.4 meter dengan kelebaran 6 m dan ketinggian 1.7 m

Ia memiliki kemudahan 10 bunk di mes belakang, 6 bunk di mes hadapan, 4 bunk untuk senior rate, 1 untuk CO dan 2 untuk XO dan NO. Bilangan kemudahan yang sedia ada adalah 23 orang.

  


|  |
| --- |
|  |

Torpedo
-------

KD Kerambit tidak dilengkapi dengan sebarang persenjataan torpedo.

Peluru Berpandu
---------------

KD Kerambit tidak dilengkapi dengan sebarang persenjataan peluru berpandu.

Meriam
------

KD Kerambit dilengkapi dengan 2 meriam Bofors 40 mm dan dua mesingan 70.62 mm.

Penangkis langkah balas
-----------------------

KD Kerambit tidak dilengkapi dengan sebarang pertahanan pelancar umpan, sebaliknya menggunakan kelajuaannya bagi mempertahankan diri.

Pengesan
--------

KD Kerambit dilengkapi dengan Radar DECCA TM 616, COLLINS 618T HF Transceiver dan RACAL PTR 171 UHF Transceiver.

Tujahan
-------

Ia memiliki 2 enjin MTU MD655/18 diesel 3,580 kuasa kuda dengan dua gandar yang mampu menghasilkan kelajuan 27 knots. Ia memiliki julat perkhidmatan sejauh 3,074 KM pada kelajuan 14 knot.

Penerbangan
-----------

Tiada

Pautan luar
-----------

* Four Navy vessels handed over to agency Diarkibkan 2008-05-11 di Wayback Machine
* REGISTER OF RMN DECOMMISSIONED SHIPS[*pautan mati kekal*]
Pandangan udara Liège
**Liège** (Sebutan bahasa Perancis: [ljɛʒ]; Belanda: *Luik*code: nl is deprecated , [lœyk] ( listen); Templat:Lang-wa; Jerman: *Lüttich*code: de is deprecated ; Latin: *Leodium*code: la is deprecated ; Limburgish: *Luuk*code: li is deprecated ; Luxembourg: *Léck*code: lb is deprecated  ialah sebuah bandar utama Belgium yang terletak di provinsi Liège, timur negara itu. Ia merupakan ibu kota ekonomi Walonia, wilayah berbahasa Perancis di Belgium.

Penduduknya berjumlah 198,000 orang setakat November 2012. Kawasan metropolitannya, termasuk zon komuter luar, meliputi kawasan seluas 1,879 km2 (725 bt persegi) dan jumlah penduduk 749,110 (Januari 2008).

Rujukan
-------

1. ↑  Statistics Belgium; *Population de droit par commune au 1 janvier 2008* (**excel-file**) Populasi semua perbandaran di Belgium, pada 1 Januari 2008. Dicapai 2009-10-19.

Pautan luar
-----------

* Tapak web rasmi
* (Perancis) (Inggeris) (Belanda) Liégeois Diarkibkan 2007-01-15 di Wayback Machine

|  |  |
| --- | --- |
| Ikon tunas | Rencana berkaitan Eropah ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Liz Irving** (lahir 7 Februari 1965 di Brisbane, Queensland) ialah seorang jurulatih dan bekas pemain skuasy profesional dari Australia.

Irving ialah naib juara Skuasy Terbuka Dunia tahun 1993 selepas tewas kepada rakan senegara, Michelle Martin. Dia juga pernah ke pusingan akhir Terbuka British sebanyak tiga kali, dengan tumpas kepada pemain New Zealand, Susan Devoy pada tahun 1988, dan tewas kepada Martin pada tahun 1994 dan 1995. Irving memenangi gelaran beregu campuran pada Kejohanan Skuasy Beregu Dunia pada tahun 1997 (berpasangan dengan Dan Jenson). Kedudukan ranking tertinggi beliau ialah No. 2 dunia pada tahun 1988.

Sejak bersara daripada sukan skuasy, Irving tinggal di Amsterdam, dimana dia menjadi jurulatih kepada pemain-pemain skuasy wanita dunia, termasuklah pemain No. 1 dunia terkini, Nicol Ann David dari Malaysia. Dia juga pernah menjadi jurulatih kepada pemain dari Belanda iaitu Vanessa Atkinson.

Pautan luar
-----------

* Artikel di squashtalk.com Diarkibkan 2005-08-29 di Wayback Machine
Luruhan yang terhasil akibat peletupan peranti atomik di langit bawaan suatu belon helium ketika Operasi Plumbbob di Las Vegas, tahun 1957
**Luruhan nuklear** ialah sisa bahan radioaktif yang terapung di ke atas atmosfera berikutan sebuah letupan nuklear lalu ia "luruh" dari langit selepas berlalunya letupan dan gelombang kejutan. Ia biasanya merujuk kepada debu dan abu radioaktif yang terhasil daripada letupan sesuatu senjata nuklear. Luruhan ini mungkin akan terperangkap bersama awan pirokumulus lalu turun sebagai hujan hitam (*black rain*, hujan yang dihitamkan jelaga dan partikel lain).

Debu radioaktif ini biasanya terdiri dari campuran produk pembelahan dengan atom berdekatan yang diaktifkan neuronnya melalui pendedahan. Ia ialah sejenis pencemaran radioaktif yang sangat berbahaya.

Faktor penyebaran
-----------------

Tahap bahaya yang didatangkan oleh luruhan ini bergantung kepada lokasi berlakunya letupan nuklear. Letupan yang berlaku dalam tanah (*ground burst*) menyebabkan kerosakan yang teruk dalam lingkungan kawasan sasaran manakala letupan di atas permukaan Bumi (*air burst*) pula dapat tersebar jauh sehingga merentasi dunia. Luruhan yang terhasil juga semakin berkurang jika letupan nuklear yang berlaku semakin menjauh jaraknya dari permukaan Bumi.

Faktor cuaca seperti kerpasan (dalam bentuk hujan atau salji) serta angin bawaan atmosfera turut menentukan kadar penyebaran luruhan.

Rujukan
-------

1. ↑  "Radioactive Fallout | Effects of Nuclear Weapons | atomicarchive.com". *www.atomicarchive.com*. Dicapai pada 2016-12-31.
2. ↑  "AtomicBombMuseum.org - Destructive Effects". *atomicbombmuseum.org*. Dicapai pada 2016-12-31.

Pautan luar
-----------

* NUKEMAP3D – simulasi senjata nuklear 3D janaan Google Maps yang menyerupai kesan senjata nuklear ke atas kawasan geografi dipilih.
**Kumbang kura-kura emas** (***Charidotella sexpunctata***) ialah sejenis spesies kumbang daun dalam keluarga Chrysomelidae. Ia berasal dari Amerika.

Biasanya kumbang jenis ini hidup dalam lingkungan biofizikal dengan tumbuhan-tumbuhan dari keluarga Convolvulaceae, termasuk ubi kentang manis, kembang pagi, dan bindweeds. Kumbang dewasa dan larva biasanya memakan daun.

Kumbang kura-kura emas berukuran 5 hingga 7 millimeter panjang. Ia berbeza dari segi warna dari jingga ke keemasan dan kadang-kala berkilat seperti metalik, kerana itu ia lebih mudah mendapat jolokan "kumbang emas". Elytra yang biasanya bersifat lut sinar dan kurang pigmentasi. Warnanya berubah mengikut musim, kumbang ini mampu mengubah warnanya apabila berasa seperti diancam, cara penukaran adalah dengan mengalirkan cecair yang terletak diantara kutikel. Ia berubah daripada warna emas berkilauan kepada warna coklat lusuh apabila diganggu.

Kumbang kura-kura emas biasanya bertelur sehingga 20 biji, telur putih biasanya terlekat di atas dahan atau dibelakang daun. Larva yang berbentuk cerucuk, kekuningan atau coklat kemerahan akan muncul dari telur yang menetas dalam tempoh 5 hingga 10 hari. 

Pemangsa kepada kumbang ini termasuklah parasitoid seperti eulophid wasp *Tetrastichus cassidus* dan tachinid *Eucelatoriopsis dimmocki*. lainlain pemangsa khususnya kepada larva adalah Kumbang Kura-Kura, Nabidae, Pentatomidae, dan kumbang pembunuh.

Terdapat dua spesies kumbang kura-kura emas iaitu, ssp. *bicolor* dan ssp. *sexpunctata*.

Rujukan
-------

1. 1 2 3 4  Golden tortoise beetle. University of Florida Institute of Food and Agricultural Sciences.
2. ↑  Murray, T. Golden Tortoise Beetle. Diarkibkan 2009-01-07 di Wayback Machine Garden Friends and Foes. Washington State University, Whatcom County Extension.
3. ↑  *Charidotella sexpunctata* (Fabricius, 1781). ITIS.

|  |  |
| --- | --- |
|  | Wikimedia Commons mempunyai media berkaitan ***Kumbang kura-kura emas*** |


Templat:Chrysomelidae-stub
**Kad tambah**, juga dikenali sebagai **papan tambah**, **kad penyesuai** atau **kad aksesori**, ialah papan litar bercetak yang boleh disisipkan ke dalam slot tambah yang terletak pada papan ibu komputer untuk meningkatkan kefungsian sesebuah sistem komputer. Salah satu sisi kad tambah menampung sentuhan ( penyambung pinggir) yang betul-betul padan dengan slot tambah. Ia mengasaskan sentuhan elektrik antara komponen elektronik kad tambah (kebanyakannya litar bersepadu) dan komponen elektronik papan ibu.

Penyambung yang dipasang pada pendakap membenarkan sambungan peranti luaran kepada kad tambah. Bergantung kepada faktor bentuk papan ibu dan selongsong komputer, antara satu hingga tujuh kad tambah dapat ditambah ke dalam sesuatu sistem komputer. Dalam kes sistem satah belakang, sehingga 19 kad tambah dapat dipasang. Terdapat juga faktor yang lain yang mempengaruhi muatan kad tambah. Misalnya, sesetengah kad tambah memerlukan dua slot. Contohnya termasuk sesetengah kad grafik GeForce FX nVidia dan kad grafik GeForce yang lebih baharu, dengan ruang di antara kedua-dua slot itu sering disediakan untuk membantu penyejukan sesetengah kad atasan.

Sesetengah kad tambah merupakan kad "profil rendah", iaitu ia lebih pendek daripada kad piawai dan dapat dipasang ke dalam casis komputer yang lebih rendah. Terdapat juga piawai "kad PCI profil rendah" yang menetapkan saiz pendakap dan saiz papan yang jauh lebih kecil. Kumpulan kad tambah yang digunakan untuk kesambungan luaran seperti kad rangkaian, kad rangkaian kawasan storan (SAN) dan kad modem, umumnya dirujuk sebagai **kad input/output** (atau **kad I/O**).

Tujuan utama kad tambah adalah untuk memberikan atau memperluas ciri yang tidak diberikan oleh papan ibu. Misalnya, IBM PC yang asal tidak menyediakan keupayaan grafik atau pemacu cakera keras kerana teknologi yang berkait masih tidak wujud. Dalam kes sedemikian, kad tambah grafik dan kad pengawal cakera keras ST-506 masing-masing membekalkan keupayaan grafik dan antara muka cakera keras.

Dalam kes peningkatan keupayaan atas papan, sebuah papan ibu boleh membekalkan port RS232 bersiri tunggal atau port Eternet. Kad tambah boleh dipasang untuk membekalkan berbilang port RS232 atau berbilang port Eternet berjalur lebar lebih tinggi. Dalam kes tersebut, papan ibu memberikan kefungsian asas, manakala kad tambah membekalkan port tambahan atau port tertingkat.

Pautan luar
-----------

* Computer expansion slots listing and pinouts
**Kadar enrolmen kasar** atau lebih dikenali sebagai ***Gross Enrollment Ratio*** (**GER**) atau ***Gross Enrollment Index*** (**GEI**) merupakan pengukuran statistik yang digunakan dalam sektor pendidikan, dan dahulunya dipakai oleh PBB dalam Indeks Pendidikan, untuk menentukan bilangan pelajar yang mendaftar di sekolah di beberapa peringkat gred yang berbeza (seperti sekolah rendah, sekolah menengah dan sekolah menengah atas), dan menggunakannya untuk menunjukkan nisbah bilangan pelajar yang tinggal di negara itu kepada mereka yang layak untuk gred tertentu tahap. Pertubuhan Pendidikan, Saintifik dan Kebudayaan Pertubuhan Bangsa-Bangsa Bersatu (UNESCO), menggambarkan 'Kadar Enrolmen Kasar' sebagai jumlah pendaftaran dalam negara "dalam tahap pendidikan tertentu, tanpa mengira umur, dinyatakan sebagai peratusan penduduk dalam kumpulan umur rasmi sepadan dengan tahap pendidikan ini."

GER boleh melebihi 100% kerana ia termasuk pelajar yang mungkin lebih tua atau lebih muda daripada kumpulan umur rasmi. Sebagai contoh, GER termasuk pelajar yang mengulang gred, mereka yang mendaftar lewat dan lebih tua daripada rakan sekelas mereka, atau mereka yang telah maju dengan cepat dan lebih muda daripada rakan sekelas mereka. Ini membolehkan jumlah pendaftaran untuk melebihi populasi yang sepadan dengan tahap pendidikan.

Penggunaan Indeks Pembangunan Manusia PBB
-----------------------------------------

Kadar enrolmen kasar gabungan (CGER), yang menggabungkan ketiga-tiga tahap pendidikan, digunakan untuk mengira Indeks Pembangunan Manusia (HDI), sebuah pengukuran kualiti hidup tahunan untuk anggota-anggota PBB, dari 1990 hingga 2009. Di antara langkah-langkah lain yang digunakan dalam pengiraan, CGER diberikan satu pertiga berat dalam menilai komponen pengetahuan, diwakili oleh enrolmen kasar, manakala kadar celik huruf dewasa diberikan dua pertiga berat.

Rujukan
-------

1. ↑  *enrollment ratio* **Definisi:** kadar enrolmenselanjutnya di PRPM
2. ↑  Definisi rasmi PBB untuk GER
3. ↑  "How can gross school enrollment ratios be over 100 percent? – World Bank Data Help Desk". *datahelpdesk.worldbank.org* (dalam bahasa Inggeris). Dicapai pada 2018-01-30.
4. ↑   Diarkibkan 2007-07-14 di Wayback Machine page 2


|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Jepun

 |
**Live CD** atau **Live DVD** ialah sekeping CD atau DVD yang mengandungi sistem pengendalian komputer yang boleh dibutkan darinya. Live CD ini adalah unik kerana mampu menjalankan sebuah sistem pengendalian yang lengkap lagi terkini dalam sesebuah komputer yang tiada storan sekunder berubah-ubah, seperti pemacu cakera keras. Pemacu kilat Live USB serupa fungsinya dengan Live CD, tetapi selalu ditambah kefungsian menulis balik perubahan ke dalam medium butnya secara automatik dan telus.

Istilah "live" bersempena kenyataan bahawa CD ini mengandungi sistem pengendalian yang lengkap, berfungsi dan boleh dikendalikan dalam wahana edaran. Biarpun Live CD biasanya tidak mengubah apa-apa dalam sistem pengendalian atau fail-fail yang sedia ada dalam cakera keras, namun kebanyakannya disertakan mekanisme dan utiliti untuk mengubah cakera keras komputer hosnya, termasuk sekali pemasangan kekal. Ini adalah penting untuk aspek pengurusan sistem live CD, seperti pembanterasan virus, pengimbasan pemacu, dan pemulihan sistem.

Pilihan asalnya adalah membolehkan pengguna mengembalikan komputer kepada keadaan sebelumnya apabila live CD dikeluarkan dan komputernya dibut semula. Live CD boleh berjalan tanpa pemasangan kekal dengan meletakkan fail-fail yang biasanya disimpan dalam cakera keras, ke dalam RAM-nya, biasanya dalam bentuk cakera RAM, tetapi ini boleh mengurangkan jumlah RAM yang tersedia untuk kegunaan aplikasi, lantas sedikit sebanyak mengurangkan prestasi. Tepat pada tahun 2007, live CD tertentu menjalangkan GUI yang memakan RAM sekecil 32MB.

Galeri
------

Berikut ialah beberapa rakaman skrin yang memaparkan penjalanan live CD:

* Live CD Fedora 11Live CD Fedora 11
* Live CD Mandriva 2009Live CD Mandriva 2009
* Live CD Ubuntu, menjalankan Firefox, OpenOffice.orgLive CD Ubuntu, menjalankan Firefox, OpenOffice.org
* Live CD DebianLive CD Debian
* Live CD Gentoo LinuxLive CD Gentoo Linux
* Live DVD Super OSLive DVD Super OS

Rujukan
-------

Pautan luar
-----------

* The LiveCD List tracks LiveCDs, LiveDVDs, and LiveUSB operating systems.
* Bootable CDROM HowTo
* Build your own Custom Live CD
* Linux Live scripts
* Live CD News
* LiveDistro.org Howto create LiveCDs, build tool directory, and download LiveCDs
* Pondering Live CDs - A BSD perspective on the concept of Live CDs
* The magic of live CDs Diarkibkan 2005-04-04 di Wayback Machine Article published on Free Software Magazine about Live CDs
**Kes Bushel** (1670) ialah sebuah keputusan mahkamah Inggeris yang termasyhur tentang peranan para juri.

Kes ini berasal daripada sebuah kes terdahulu yang dua orang quaker, William Penn dan William Mead, dituduh kerana perhimpunan menyalahi undang-undang. Pada Ogos 1670, kedua-dua orang quaker ini mencabar Akta Konventikel yang menyekat sesetengah amalan keagamaan.

Hakim tersebut mempertanggungjawabkan juri supaya "tidak bersurai sehingga kita menerima keputusan yang dapat diterima oleh mahkamah". Apabila para juri memutuskan untuk membebaskan kedua-dua quaker itu daripada tuduhan, hakim tersebut tidak sanggup menerima keputusan mereka dan menghantar mereka balik untuk membuat keputusan baru serta mendenda mereka. Edward Bushel, salah seorang juri, enggan membayar denda dan oleh itu, si hakim mengugutnya bahawa "kamu akan dikurung tanpa daging, minuman, api, dan tembakau. Kamu harus tidak berfikir sedemikian untuk menyalahgunakan mahkamah; kami akan mempunyai keputusan dengan bantuan Tuhan atau kamu akan kebulur kerananya."

Bushel mengemukakan tuntutan terhadap mahkamah itu di dalam Mahkamah Rayuan Biasa. Mahkamah Rayuan itu memutuskan bahawa hakim tersebut telah membuat keputusan yang salah ketika beliau menolak keputusan juri, dan menegaskan bahawa para juri tidak boleh dipaksa.

Templat:Case-law-stub
Anwar Ibrahim pada 1998
**Kes pemecatan Timbalan Perdana Menteri Malaysia 1998** merujuk kepada tindakan Perdana Menteri Malaysia ketika itu, Tun Dr Mahathir Mohamad memecat timbalannya Datuk Seri Anwar Ibrahim pada 2 September 1998. Kes ini didengar oleh Presiden Mahkamah Rayuan Tan Sri Alauddin Mohd Sheriff dan dua hakim Mahkamah Persekutuan iaitu Datuk Hashim Yusoff dan Datuk Wira Mohd Ghazali Mohd Yusoff. Peguam Karpal Singh mewakili Anwar Ibrahim. Peguam Kanan Persekutuan Datuk Kamaluddin Md Said mewakili Dr Mahathir Mohamad.

Kesahihan pemecatan
-------------------

Pada 21 Mei 2009 , Ketua Umum KeADILan , Anwar Ibrahim merayu di Mahkamah Persekutuan Putrajaya untuk mencabar kesahihan pemecatan beliau dari jawatan Timbalan Perdana Menteri pada 1998. Alasanya tidak menuruti lunas Perlembagaan dan tidak memenuhi prosedur yang sepatutnya.

Tun Dr Mahathir Mohamad mendakwa bahawa beliau mempunyai kuasa mutlak kerana Perdana Menteri yang membuat lantikan, justeru beliau juga berhak memecat.

Rentetan
--------

* Pada 23 Dis 1998, Mahkamah Tinggi menolak saman Anwar terhadap Dr Mahathir dan kerajaan, untuk terus membatalkan permohonannya bagi satu perintah untuk mengisytiharkan keputusan Dr Mahathir memecatnya daripada jawatan Kabinet pada 2 Sept 1998 sebagai salah dari segi undang-undang, tidak sah dan batal.

* Anwar juga gagal memansuhkan keputusan Mahkamah Tinggi itu selepas Mahkamah Rayuan pada 25 April 2007 menolak rayuannya dan mengesahkan keputusan Mahkamah Tinggi itu.

Hakim Mahkamah Rayuan Tengku Baharuddin Shah Tengku Mahmud bersetuju dengan Hakim Abdul Hamid sementara hakim Mahkamah Kebangsaan Hakim Rahmah Hussain menolaknya.

Hakim Abdul Hamid Mohamad menyatakan bahawa berdasarkan rekod rayuan, dia mendapati bukti perayu terbabit dalam aktiviti homoseksual dan cenderung untuk percaya kejadian di Tivoli Villa pernah berlaku. 

Bagaimanapun, pihak pendakwaraya perlu membuktikan kesalahan yang dituduh berdasarkan **bukti yang boleh diterima pakai oleh Mahkamah berdasarkan prinsip undang-undang**.".

Lihat juga
----------

* Kes liwat Anwar Ibrahim I

Rujukan
-------

1. ↑  "Anwar Cabar Kesahihan Pemecatan TPM Esok". Diarkibkan daripada yang asal pada 2009-05-22. Dicapai pada 2009-05-20.
2. ↑  "Kes Saman Anwar Terhadap Dr Mahathir Didengar 30 Julai", Bernama.com, 21 Julai 2009.
3. ↑  "Anwar receives death threats, in hiding (Update 3)", The Star, 29 Jun 2008.
Pengawal Kebangsaan di Washington DC (2021)
**Kewartawanan foto** ialah kewartawanan yang menggunakan imej untuk menceritakan kisah berita. Ia biasanya hanya merujuk kepada imej pegun, tetapi juga boleh merujuk kepada video yang digunakan dalam kewartawanan penyiaran. Kewartawanan foto dibezakan daripada cabang fotografi lain yang rapat (seperti fotografi dokumentari, fotografi dokumentari sosial, fotografi jalanan dan fotografi selebriti) dengan mempunyai rangka kerja etika tegar yang menuntut pendekatan yang jujur tetapi tidak berat sebelah yang menceritakan kisah dalam istilah kewartawanan yang ketat. Wartawan foto menyumbang kepada media berita dan membantu komuniti berhubung antara satu sama lain. Mereka mestilah berpengetahuan dan berpengetahuan luas, serta mampu menyampaikan berita dengan cara kreatif yang bermaklumat dan menghiburkan.

Seperti seorang penulis, seorang wartawan foto ialah seorang wartawan, tetapi mereka mesti sering membuat keputusan serta-merta dan membawa peralatan fotografi, selalunya semasa terdedah kepada halangan yang ketara, antaranya bahaya fizikal serta-merta, cuaca buruk, orang ramai yang ramai dan akses fizikal yang terhad kepada subjek mereka.

Rujukan
-------

1. ↑  Laurel Brake; Marysa Demoor; Margaret Beetham (2009). *Dictionary of Nineteenth-century Journalism in Great Britain and Ireland*. Academia Press. m/s. 495. ISBN 9789038213408.

Bacaan lanjut
-------------

* Kenneth Kobre, *Photojournalism : The Professional's Approach* 6th edition Focal Press, 2008.
* Don McCullin. *Hearts of Darkness* (1980 – much reprinted).
* Zavoina, Susan C. and John H. Davidson, *Digital Photojournalism* (Allyn & Bacon, 2002). ISBN 0-205-33240-4
* The Photograph, Graham Clarke, ISBN 0-19-284200-5
* An Hand Book: Photo Journalism

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kewartawanan foto*** |

* Perpignan International Center for Photojournalism
* "A Brief History of Photography and Photojournalism, by Ross Collins, North Dakota State University, Fargo
* La Bruja, Cuba – an example of photojournalism
* An example of ethics guidelines for photo-journalism by DigitalCustom
* Photojournalism article at the Victoria and Albert Museum website
* The British Press Photographers' Association
* National Press Photographers Association
* Gaia – Photojournalism from around the world
* How To Become a Photojournalist, CubReporters.org
* Photojournalism at norcc.org
* Pressphotos freelance photographers associations around the world
* Women Photojournalists
Konsep sosio-psikologi tentang **keyakinan diri** adalah berkaitan dengan rasa keyakinan terhadap diri sendiri daripada segi pertimbangan peribadi, keupayaan, kuasa, dan sebagainya, yang kekadang mencapai tahap berketerlaluan. Bandingkanlah:

* keyakinan, seringnya disamakan dengan "keyakinan diri" ;
* megah diri, keyakinan diri yang berketerlaluan;
* penghargaan diri, pendapat yang menyenangi sendiri, penerimaan diri, atau kekadangnya keangkuhan.

Kekurangan keyakinan diri dikenali sebagai "kecemiduan". Takut akan kegagalan ialah salah satu tanda kekurangan keyakinan diri.

Punca keyakinan diri
--------------------

Profesor Raj Persaud menganjurkan bahawa keyakinan diri yang benar datangnya daripada memegang sikap yang berikut:

> Janjilah kepada diri sendiri bahawa tanpa mengira betapa susah sesuatu masalah yang anda hadapi dalam kehidupan anda, anda akan mencuba dengan sedaya upaya anda untuk membantu diri sendiri. Anda mengakui bahawa usaha anda untuk membantu diri sendiri itu mungkin tidak berbuah kerana pemberian ganjaran yang wajar adalah di luar kawalan anda.

Rujukan
-------

1. ↑  
The Macquarie Dictionary. Compare *The Dictionary of Psychology* by Raymond Joseph Corsini. Psychology Press, 1999. ISBN 158391028X. Online via Google Book Search.
2. ↑  Raj Persaud. *The Motivated Mind*. m/s. 295.

Pautan luar
-----------

* "Lack of self-confidence", a Buddhist view.
Jus anggur
**Jus anggur** diperoleh dari menghancurkan dan mencampurkan anggur menjadi cairan. Dalam industri anggur, jus anggur yang mengandungi 7–23 peratus dari pulpa, kulit, batang, dan biji sering disebut sebagai *must*. Gula dalam jus anggur memungkinkan untuk digunakan sebagai pemanis, dan ditapai dan dibuat menjadi anggur, brendi, atau cuka.

Di Amerika Utara, jus anggur yang paling umum ialah ungu dan dibuat daripada anggur Concord sedangkan jus anggur putih umumnya dibuat daripada anggur Niagara, keduanya merupakan variasi anggur asli Amerika, spesies yang berbeza dari anggur Eropah. Di California, anggur Sultana (dikenali di sana sebagai 'Thompson Seedless') kadang-kadang dialihkan dari pasar kismis atau meja untuk menghasilkan jus putih.

Rujukan
-------

1. ↑  "Thompson Seedless Grape Juice". Diarkibkan daripada yang asal pada 2012-03-25. Dicapai pada 2012-02-17.

|  |  |
| --- | --- |
| Ikon tunas | Rencana berkenaan minuman ini ialah rencana tunas. Anda boleh membantu Wikipedia dengan mengembangkannya. |

* l
* b
* s
**Muscogee** [mĕs-kou-gi], **Mvskoke** menurut bahasa Muskogee, [maskóːkî, mas-ko-ki] atau **Creek** [krik] ialah sebuah rumpun bangsa orang asli Amerika yang bertaburan asal di tenggara Amerika Syarikat terutamanya kawasan merangkumi selatan Tennessee, keseluruhan Alabama, barat Georgia dan utara Florida.

Kebanyakan orang dalam kalangan bangsa ini dipindahkan secara paksa oleh pemerintah Ameria Syarikat ke suatu kawasan khusus di sebelah barat Sungai Mississippi (kini Oklahoma) pada 1830-an, namun ada juga sebahagian penduduk yang melarikan diri daripada serangan pendatang Eropah pada tahun-tahun 1797 dan 1804 untuk membentuk kawasan puak baru di negeri-negeri Louisiana dan Texas.

Ada juga sebahagian daripada penduduk bangsa ini yang kekal di Alabama and is now known as the Poarch Band of Creek Indians. Terdapat sebilangan besar penduduk bangsa ini yang berhijrah jauh ke selatan Florida antara sekitar tahun-tahun 1767 dan 1821, para penghijrah ini berkahwin campur dengan puak-puak tempatan sana lalu menjadi suatu etnik baharu iaitu bangsa Seminole.

Rujukan
-------

1. ↑  Transcribed documents Diarkibkan Februari 13, 2012, di Wayback Machine Sequoyah Research Center and the American Native Press Archives
2. ↑  Fogelson ix
3. ↑  Mahon, pp. 187–189.
4. ↑  Mahon, pp. 187–189.

Pautan luar
-----------

* Muscogee (Creek) Nation of Oklahoma
* Poarch Band of Creek Indians
* Creek Nation Indian Territory Project
* Creek (Muskogee) by Kenneth W. McIntosh – Encyclopedia of North American Indians
"**MY LONELY TOWN**"(Bandar Cinta Ku) adalah single ke-47 oleh B'z, yang dikeluarkan pada 14 Oktober 2009. Single ini mempunyai sebuah lagu asal dan versi balada tunggal sebelumnya sebagai b-belah. Di samping itu, satu telah juga dibebaskan dalam edisi terhad, yang datang dengan DVD dengan video muzik.

Pulau Hashima, pulau perlombongan lama yang ditinggalkan di Wilayah Nagasaki yang telah baru-baru ini dibuka semula kepada pengunjung selepas ditutup selama 35 tahun, telah digunakan sebagai lokasi untuk penggambaran video muzik. Foto untuk cover CD dan pembungkusan juga telah dirakam di sana.

Single debutnya di tempat nombor satu di carta Jepun Oricon harian, menjual kira-kira 65,000 salinan dalam satu hari. Pada carta Oricon mingguan, single debutnya di No 1, dengan jualan minggu pertama 180.723 salinan. Dengan pengenalan nombor satu, tunggal menjadi 43 nombor satu tunggal pada carta Oricon mingguan.

Persatuan Industri Rakaman Jepun disahkan Platinum single untuk penghantaran sebanyak 250,000 salinan.
Terdapat banyak jenis muzik Indonesia, baik tradisional mahupun moden. Boleh dikatakan hampir semua 18,000 pulaunya mempunyai budaya tersendiri; yang menghasilkan pelbagai jenis bentuk muzik, yang mengiringi tarian dan teater. Muzik tradisional Indonesia termasuklah gamelan dan keroncong yang dikenali oleh hampir semua rakyat Indonesia, manakala muzik moden yang paling berpengaruh ialah dangdut. 

Dangdut merupakan gabungan muzik Melayu, India, dan muzik tradisional Indonesia. Muzik ini dipanggil "dangdut" kerana muziknya bergema dengan bunyi 'dang' dan 'dut' serta kerana muzik dangdut lebih dikuasai oleh bunyi gendang dan seruling. Lagu-lagu dangdut biasanya didendangkan oleh pedangdut dengan goyangannya yang seronok dan lemah gemalai sesuai dengan kepantasan lagu. Ada pelbagai jenis corak muzik dangdut, antaranya:

* Dangdut Melayu
* Dangdut Moden (dangdut kini yang alat muziknya telah ditambah dengan alat muzik moden)
* Dangdut Pesisir (lagu dangdut tradisional Jawa, Sunda dll).

Lihat juga
----------

* Budaya di Indonesia
* Daftar penyanyi lelaki Indonesia
* Daftar penyanyi wanita Indonesia‎
* Daftar kumpulan muzik Indonesia
Bagi filem 1927 yang dilakonkan oleh Vsevolod Ivanov, lihat Armoured Train 14-69.
Kereta api perisai 'Hurban' bertempat di Zvolen, Slovakia. Ia bukan yang original, tetapi replika yang digunakan dalam filem. Hanya ada dua gerabak original yang masih dipelihara dari kereta api yg lain; ia dipamerkan di Muzium Slovak National Uprising di Banská Bystrica.
**Kereta api berperisai** ialah sejenis kereta api yang dilindungi oleh perisai. Kereta api berperisai biasanya merangkumi gerabak kereta rel yang dilengkapi dengan artileri, mesingan dan meriam automatik, sesetengah juga mempunyai lubang yang digunakan untuk menembak senjata kecil seperti pistol dan raifal dari bahagian dalam kereta api, ciri-ciri ini terdapat pada versi awal kereta api perisai. Sebahagian besar mereka digunakan pada akhir abad ke-19 dan awal abad ke-20, apabila mereka menawarkan cara inovatif untuk menggerakkan sejumlah besar kuasa tembakan dengan cepat. Kebanyakan negara menghentikan penggunaannya – kenderaan jalan raya menjadi lebih berkuasa dan menawarkan lebih fleksibiliti, dan landasan kereta api terbukti lebih senang terdedah kepada sabotaj dan juga serangan dari udara. Namun, negara Persekutuan Rusia menggunakan kereta api perisai yang diimprovisasi dalam Perang Chechnya Kedua pada 1999–2009.

Lihat juga
----------

* Senarai kereta api perisai
* Pertempuran Mokra
* Meriam kereta api

Rujukan
-------

Bacaan lanjut
-------------

* Zaloga, Steven J; Bryan, Tony (2008). *Armored Trains*. Oxford, UK: Osprey Publishing. ISBN 978-1-84603-242-4.

Pautan luar
-----------

|  |  |
| --- | --- |
|  | Wikimedia Commons mempunyai media berkaitan ***Kereta api perisai*** |

* Finnish armoured trains
* Soviet armoured trains
* Russian armoured trains
* Website on the Polish armoured trains
* The armored trains that turned the Civil War

|  |  |
| --- | --- |
| Kawalan kewibawaan: Perpustakaan negara Sunting ini di Wikidata | 
* Ukraine
* Israel
* Amerika Syarikat
* Jepun
* Republik Czech

 |
Lagu ini merupakan **lagu kebangsaan Kerajaan Yugoslavia**. Lagu ini mengambil bahagian daripada lagu-lagu kebangsaan tiga buah negara: Serbia, Croatia, dan Slovenia. 

Lagu kebangsaan Keberajaan Yugoslavia
Lagu ini terdiri daripada 4 perenggan, yang pertama dan terakhir dalam Bahasa Serbia daripada lagu kebangsaan Serbia, perenggan kedua dalam Bahasa Croatia daripada lagu kebangsaan Croatia, dan perenggan keriga dalam Bahasa Slovenia daripada lagu kebangsaan Slovenia ketika itu.

Lirik
-----

### Rasmi

Боже правде, ти што спасе,
  
од пропасти до сад нас!
  
Чуј и од сад наше гласе
  
и одсад нам буди спас!

Лијепа наша домовино,
  
Ој јуначка земљо мила,
  
Старе славе дједовино,
  
Да би вазда сретна била! 

Напреј застава славе,
  
на бој јунашки кри,
  
за благор очетњаве
  
нај пушка говори!

Боже спаси, Боже храни,
  
нашег Краља и наш род!
  
Краља Петра, Боже храни,
  
моли ти се сав наш род!

(Perenggan 1 Bahasa Serbia
  
Perenggan 2 Bahasa Croatia
  
Perenggan 3 Bahasa Slovenia
  
Perenggan 4 dalam ketiga-tiga bahasa)
**Muhammad Saman bin Awang Senik** (1881 - 1935) atau lebih dikenali sebagai **Tok Seridik** merupakan salah seorang tokoh ulamak di nusantara yang terkemuka.

*Muhammad Saman bin Awang Senik* atau nama penuhnya *Haji Muhammad Saman bin Awang Senik* merupakan salah seorang daripada ulamak Melayu yang bertanggung jawab mengembangkan syiar Islam di nusantara. 

Kedudukan nusantara diantara jalan perdagangan tanah Arab dengan negara China merupakan peluang yang membenarkan kawasan nusantara menjadi satu kuasa bertaraf antarabangsa yang dipengaruhi oleh idea dan kebudayaan daripada bangsa Arab, India dan China.

Mereka yang bertaraf ulamak biasanya pernah melanjutkan penggajian ke Semenanjung Arab seperti di Mekah, atau Universiti Al-Azhar. Di sana mereka juga terdedah kepada kebudayaan Parsi, Rom dan Turki sebagaimana yang dapat dikesan dalam sastera golongan istana seperti Hikayat Amir Hamzah, dan juga oleh kebudayaan China seperti mana yang terdapat dalam Hikayat Hang Tuah, dan Syair Siti Zubaidah.

Pengetahuan ugama dan politik dunia ini menjadikan mereka seseorang yang berpengaruh sekembalinya mereka ke nusantara ketika itu.

Rujukan
-------

* TOKOH-TOKOH ULAMA' SEMENANJUNG MELAYU (1), Ismail Che Daud, Percetakan ZulRahim Sdn. Bhd. ISBN 983-2391-00-8

1. ↑  Pemikiran Islam di Malaysia: sejarah dan aliran.   
By Abdul Rahman Haji Abdullah
2. ↑  Ulama besar dari Patani. Ahmad Fathy al-Fatani. Penerbit Universiti Kebangsaan Malaysia, 2002 - Malays (Asian people) - 308 pages
3. ↑  Puisi-puisi Syeikh Ahmad al-Fatani. Wan Mohd. Shaghir Abdullah. Dewan Bahasa dan Pustaka, 2007 - Islamic literature, Malay - 342 pages

Pautan luar
-----------

* Muhammad Saman b. Awang Senik, Haji (c. 1881-1935)


|  |
| --- |
| Rencana ini ialah rencana tunas. Anda boleh membantu Wikipedia dengan mengembangkannya. |

* l
* b
* s

---

Jika anda melihat rencana yang menggunakan templat {{tunas}} ini, gantikanlah ia dengan templat tunas yang lebih spesifik.